Felmérő lap

(A wekerletelepen jelenleg is érvényben lévő speciális szabályozási terv (sszt) módosításával kapcsolatosan)

Kedves Wekerlei lakos!

A következőkben 5 kérdést olvashat. Kérnénk, hogy válaszaiban, első sorban a feltett kérdésekre legyen szíves reagálni. Egyéb, a speciális szabályozással kapcsolatos véleményének, tapasztalatának kifejtésére, a kérdések utáni üres részen van lehetősége.

A kitöltött felmérő lap beküldésének határideje: 2012. május 11. 

A kitöltött felmérő lapot a Kispesti Polgármesteri Hivatal főépítész irodájára (III. em. 95. szoba), a főbejárat melletti ügyfélszolgálatra, vagy a Wekerlei Társaskör Egyesület épületébe legyen szíves eljuttatni. 

Az interneten kitöltött lapok automatikusan irodánk email címére érkeznek, ha a felmérő lap végén rá klikkel az elküldöm gombra.

Tájékoztatjuk kedves lakosainkat, hogy a Wekerletelep Műemléki Jelentőségű területté nyilvánításával, az építéshatósági eljárás alapján végezhető építési tevékenységek köre az országos hatályú 37/2007. (XII. 13.) ÖTM rendelet 1. számú melléklete alapján bővült. 

A speciális szabályozási terv, valamint a fent említett rendelet megtalálható a www.kispest.hu honlapon.

Köszönettel: Kispest Polgármesteri Hivatala, főépítész iroda

1. Mennyire fontos az Ön számára, hogy műemléki jelentőségű területen él?

2. A többlakásos házak esetében mit tehetnénk annak érdekében, hogy az épületek egységes környezeti képet mutassanak?

3. A környezeti kultúra jelentős negatív tényezője a Wekerletelepen a melléképületek leromlott állaga.  Mit tenne ennek megelőzése érdekében?

4. Támogatja a megújuló energiaforrások megjelenését a Wekerletelepen?

5. Milyen tapasztalatai vannak a jelenleg is hatályban lévő Speciális Szabályozási tervvel kapcsolatban?

